კორეის შრომის პარტია
კორეის შრომის პარტია (კშპ; კორ. 조선로동당?, 朝鮮勞動黨?, ჩოსონ როდონდან) — მმართველი პარტია კორეის სახალხო-დემოკრატიულ რესპუბლიკაში. კშპ კსდრ-ის მმართველი პარტიაა დამოუკიდებლობის გამოცხადების მომენტიდან. მის ხელმძღვანელობაში იდგა კიმ დუ ბონი, კიმ ირ სენი (1949-1994 წწ.), კიმ ჩენ ირი (1994-2011 წწ.) და უკანასკნელის შვილი, კიმ ჩენ ინი (2012-დღემდე). კშპ — მმართველი პარტიაა ქვეყანაში (ქვეყანაში ასევე მოქმედებს სოციალურ-დემოკრატიული კორეის პარტია და ზეციური გზის ახალგაზრდა მეგობრების პარტია, რომლებმაც აღირეს კშპ მმართველ პარტიად). პარტიის იდეალოგია ემყარება ჩუჩხე იდეალოგიის კონცეპციას. კორეის შრომის პარტიის დაფუძნების თარიღად ითვლება 1945 წლის 10 ოქტომბერი. ამ დღეს კორეელმა კომუნისტებმა აღადგინეს კორეის კომუნისტური პარტია. ეს თარიღი კსდრ-ის სახელმწიფო დღესასწაულია — კორეის შრომის პარტიის დაფუძნების დღე.